**SAAS-SOPIMUS**

Sopimuspohja tehty neutraalista näkökulmas­ta tilanteeseen, jossa asiakasyritys ostaa ohjelmistoyhtiöltä SaaS-sopimuksella ohjelmistopalvelua. Tässä SaaS-palvelun käyttöönotto vaatii asiakaskohtaista räätälöintiä ja integrointia, joka suoritetaan ja laskutetaan ennen varsinaista palvelun käytön aloittamista. Toimittajan SaaS-vakioehdot ovat tämän sopimuksen liitteenä.

Sopimuspohjan kaikki kohdat tulee tarkistaa ja muuttaa vastaamaan käytännön tilannetta; on myös huomioitava, että yhden sopimuskoh­dan muuttaminen yleensä vaikuttaa myös sopimuksen muihin lausek­keisiin ja lisämuutokset ovat tällöin tarpeen.

**HUOM.! Tämä sopimuspohja ei sovellu käytettäväksi käytännön tilan­teisiin ilman sopimusjuridisen asiantunti­jan tarkistusta ja kor­jauksia.**

 ***Draft 0.1– \_\_.\_\_.20­­\_\_***

**SAAS-SOPIMUS**

**SOPIJAPUOLET**

**Toimittaja:** Yhtiö Oy (Y-tunnus: 123456-7)

 Pääkatu 1

 00100 Helsinki

 (jäljempänä ”**Toimittaja**”)

**Asiakas:** Ostajafirma Oy (Y-tunnus: 765432-1)

 Sivukatu 2 A

 00100 Helsinki

 (jäljempänä ”**Asiakas**”)

1. **SOPIMUKSEN KOHDE**

Toimittaja ja Asiakas sopivat tässä sopimuksessa (jäljempänä ”Sopimus”) ehdoista, joilla Asiakas ostaa maksullisen käyttöoikeuden Toimittajan pilvipohjaisesti toimivaan Erikois-Toimiva Huippuohjelmistoon Toimittaja-Cloud SaaS-palvelussa (jäljempänä ”SaaS-palvelu”).

1. **SAAS-PALVELUN KONFIGUROINTI, KÄYTTÖÖNOTTO JA KÄYTTÖÖNOTON MAKSUT**

2.1 Sopijapuolet toteavat, että Asiakas tarvitsee ennen SaaS-palvelun käyttöönottoa tiettyjä Asiakkaalle tehtäviä datan räätälöintejä ja yhteensovittamisia sekä käyttäjäkoulutuksia. Toimittaja sitoutuu korvausta vastaan tekemään sovitut konfiguroinnit SaaS-palvelunsa toiminnallisuuksiin ja sekä järjestämään koulutukset alla yksilöidyllä tavalla:

* projektinhallinta 0.000 euroa
* dokumentointi ja käyttöönoton tuki 0.000 euroa
* sisäänkirjautuminen 0.000 euroa
* ylläpitäjän appi 0.000 euroa

Yhteensä 0.000 euroa

2.2 Toiminnallisuuksia määritellään sopijapuolten yhteisissä työpajatilaisuuksissa, joita järjestetään ajalla x.x.20\_\_-y.y.20\_\_ yhteensä x kertaa. Näistä työpajoista Asiakas maksaa yhteensä 0.000 euroa.

2.3 Asiakkaan pääkäyttäjäkoulutukset järjestetään SaaS-palvelun käyttöönoton yhteydessä. Näistä koulutuksista Asiakas maksaa yhteensä 0.000 euroa. Sopimuskauden aikana Asiakas vastaa itse kaikkien omien loppukäyttäjiensä koulutuksista ja tukitoiminnoista.

2.4 Mikäli Asiakas ja Asiakkaan edustajat ovat aktiivisesti mukana käyttöönottoa valmistelevissa toimissa ja koulutuksissa, on SaaS-palvelu käyttövalmiina \_\_.\_\_.20\_\_.

2.5 Toimittaja tarjoaa yllä sopimuskohdissa 2.1 - 2.3 mainittujen suoritteiden ja palveluiden lisäksi Asiakkaalle myös lisämaksullisia konsultointipalveluja. Näitä lisämaksullisia konsultointipalveluja Asiakas voi halutessaan ostaa seuraavasti:

a) tekninen konsultointi \_\_\_euroa per tunti

b) liiketoimintakonsultointi \_\_\_\_ euroa per tunti.

**3. MAKSUT JA MAKSUEHDOT**

3.1 Yllä sopimuskohdassa 2.1 mainitut konfigurointimaksut, kohdassa 2.2 mainitut työpajamaksut ja kohdassa 2.3 mainitut koulutusmaksut, määrältään yhteensä 0.000 euroa, maksetaan seuraavasti:

* 50 % eli 0.000 euroa maksetaan \_\_.\_\_.20\_\_
* 50 % eli 0.000 euroa maksetaan \_\_.\_\_.20\_\_

3.2 SaaS-palvelun kuukausimaksu ensimmäiseltä 12 kuukaudelta (\_\_.\_\_.20\_\_-\_\_.\_\_.20\_\_) on 0.000 euroa/kk eli määrältään yhteensä 00.000 ja se laskutetaan yhtenä eränä \_\_.\_\_.20\_\_.

Seuraava maksukausi (\_\_.\_\_.20\_\_-\_\_.\_\_.20\_\_) laskutetaan yhtenä eränä \_\_.\_\_.20\_\_.

SaaS-palvelun kuukausimaksu sisältää Toimittajan tukea Asiakkaan pääkäyttäjille yhteensä kymmenen tuntia kalenterikuukaudessa. Mikäli Asiakas käyttää Toimittajan tukea yli kymmenen tuntia kalenterikuukaudessa, laskuttaa Toimittaja ylimenevät tunnit hintaan \_\_\_\_euroa per tunti.

3.3 Yllä sopimuskohdissa 2.5 (konsultointi) ja 3.2 (lisätuki) mainitut mahdolliset maksut laskutetaan Asiakkaalta toteutuneen mukaisesti kerran kuukaudessa.

3.4 Kaikkiin tässä Sopimuksessa mainittuihin Toimittajan hintoihin lisätään kulloinkin voimassa oleva arvonlisävero ja laskujen maksuehto on 30 päivää laskun päiväyksestä.

**4. TOIMITTAJAN IMMATERIAALIOIKEUDET**

4.1 Toimittajalla yksin on tekijänoikeus ja kaikki muut immateriaalioikeudet SaaS-palveluun ja Asiakkaalle tehtyihin räätälöinteihin, yhteensovittamistöihin ja konsultointitöihin sekä kaikkiin muihin tämän Sopimuksen perusteella tehtyihin tuotoksiin.

4.2 Asiakas saa maksamalla tämän Sopimuksen mukaiset maksut ainoastaan määräaikaisen käyttöoikeuden SaaS-palveluun ja SaaS-palveluun sisällytettyihin mahdollisiin asiakaskohtaisiin toiminnallisuuksiin. Sopimuskauden päättyessä, kuten alla sopimuskohdassa 6. on määritelty, päättyy samalla Asiakkaan käyttöoikeus SaaS-palveluun ja kaikkiin Toimittajan immateriaalioikeuksiin.

**5. MUUT SOPIMUSEHDOT**

5.1 Tämän Sopimuksen oleellisena osana ovat Toimittajan SaaS-palvelua koskevat vakiotoimitusehdot ”Toimittaja-Cloud Terms of Service”, jotka ovat tämän Sopimuksen liitteenä 1 ja joita sovelletaan sopijapuolten sopimussuhteen kaikkiin seikkoihin, ellei tässä tämän Sopimuksen päädokumentissa ole toisin määritelty.

5.2 Asiakkaan ja Asiakkaan käyttäjien SaaS-palveluun liittyvä data on Asiakkaan omaisuutta kuten Sopimuksen liitteessä 1 on määritelty. Toimittajalla on kuitenkin rajoittamaton oikeus käyttää ja hyödyntää Asiakkaan ja Asiakkaan käyttäjien dataa SaaS-palvelun ja siihen liittyvän tuen ja konsultoinnin toteuttamiseksi sopimuskauden aikana. Lisäksi Toimittaja saa pysyvän oikeuden hyödyntää Asiakkaan ja Asiakkaan käyttäjien dataa yleisiin analyysitarkoituksiin ja muihin vastaaviin tarkoituksiin, joilla Toimittaja kehittää SaaS-palvelua ja muuta omaa liiketoimintaansa.

**6. SOPIMUSKAUSI**

6.1 Tämä Sopimus tulee voimaan molempien sopijapuolten allekirjoituksella ja on voimassa ensin määräajan \_\_.\_\_.20\_\_ saakka. Sopimus jatkuu määräajan jälkeen automaattisesti toistaiseksi voimassa olevana, jos sopijapuoli ei kirjallisesti irtisano Sopimusta päättymään viimeistään kaksi (2) kuukautta ennen määräajan päättymistä.

6.2 Toistaiseksi voimassa olevan Sopimuksen jatkosopimuskaudet ovat pituudeltaan 12 kuukautta ja niiden kuukausimaksut laskutetaan yhtenä eränä jatkosopimuskauden alussa. Sopijapuoli voi kirjallisesti irtisanoa toistaiseksi voimassa olevan Sopimuksen voimassaolon päättymään viimeistään kaksi (2) kuukautta ennen kyseessä olevan 12 kuukauden jatkosopimuskauden päättymistä.

 **7. ERIMIELISYYDET**

Tästä sopimuksesta aiheutuvat erimielisyydet ratkaistaan ensisijaisesti sopijapuolten välisissä

neuvotteluissa. Mikäli nämä neuvottelut eivät johda tulokseen, ratkaistaan erimielisyydet

Toimittajan kotikunnan käräjäoikeudessa.

**8. SOPIMUSKAPPALEET JA ALLEKIRJOITUKSET**

Tätä Sopimusta on tehty kaksi samasanaista kappaletta, yksi kummallekin sopijapuolelle.

**Paikka: \_\_\_\_\_\_\_\_\_\_\_\_\_\_ Paikka: \_\_\_\_\_\_\_\_\_\_\_\_\_\_**

**Päivämäärä:** \_\_.\_\_.20\_\_ **Päivämäärä:** \_\_.\_\_.20\_\_

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

**Asiakas Yhtiö Oy**

**Olli Onnistuja Tero Terävä**

**Toimitusjohtaja Toimitusjohtaja**

***=== ===***

***LIITE 1***

**TOIMITTAJA-CLOUD – TERMS OF SERVICE**